FI Euroopan unionin virallinen lehti CE 78/294

(2004/C 78 E/0296)

KIRJALLINEN KYSYMYS P-3509/03

esittäjä(t): Helmuth Markov (GUE/NGL) komissiolle

(18. marraskuuta 2003)

Aihe: Interreg ΠΙΑ: euroalueiden toimipisteiden tuleva rahoitus

Tähän saakka euroalueiden (Euroregions) toimipisteitä on rahoitettu Interreg ΠΙΑ -ohjelman tehtävän ”tekninen apu” alaisuudessa. Nyt valtionvarainministeriö on ilmoittanut Spree-Neiße-euroalueen toimipisteelle aluksi suullisesti, että näiden alueiden toimipisteitä ei vuodesta 2004 alkaen voida enää rahoittaa Interreg ΠΙΑ -ohjelman tehtävän ”tekninen apu” alaisuudessa, vaan niitä rahoitetaan pelkästään yhteistyöhön varatuilla kyseisen ohjelman varoilla. Lisäksi rahoitus vähenee vuodesta 2005 alkaen. Syy siirtymiseen teknisestä avusta yhteistyövaroihin on ministeriön mukaan komission vaatimus.

Muutos olisi erityisen ongelmallinen Spree-Neiße-euroalueelle, koska tähän alueeseen kuuluu Saksan puolella vain yksi ”Landkreis”, jonka jäsenmaksuja ei voida korottaa huomattavasti toimipisteen rahoittamiseksi.

Siksi kysyn komissiolta seuraavaa: Vaatiiko komissio, että euroalueiden toimipisteitä ei enää rahoiteta Interreg III A -ohjelman ”teknisen avun” tehtävän alaisuudessa, vaan rahoitukseen käytetään jatkossa vain tämän ohjelman yhteistyöhön tarkoitettuja varoja? Millaisia yleisiä käsityksiä komissiossa on liittyen euroalueiden työn jatkamiseen etenkin mainitulla alueella, jolla kulkee EU:n ja ehdokasvaltioiden välinen raja?

Michel Barnierin komission puolesta antama vastaus

(23. joulukuuta 2003)

Interreg-yhteisöaloite toteutetaan niiden suuntaviivojen mukaisesti, jotka komissio hyväksyi 28. huhtikuuta 2000 Euroopan parlamentin kanssa käytyjen neuvottelujen jälkeen (1). Suuntaviivoissa ei eritellä mahdollisia Interreg-edunsaajia, vaikka niissä tarjotaan euroalueiden toimipisteiden kaltaisille toimijoille monenlaisia mahdollisuuksia osallistua yksittäisten ohjelmien tavoitteiden toteuttamiseen.

Yksi tällainen mahdollisuus tarjoutuu teknisen avun tehtävästä, joka koskee Interreg-ohjelmien toteuttamisen edellyttämiä valmistelu-, seuranta-, arviointi- ja tarkastustoimia. Euroalueet voivat saada tukea teknisen avun tehtävän alaisuudessa, jos ne ovat vastuussa tällaisten toimien toteuttamisesta. On kuitenkin täysin jäsenvaltioiden toimivallassa päättää, miten teknisen avun voimavarat käytetään. Komissiolle on tiedotettu, että Interreg III -ohjelman Brandenburgin-Lubuskien alueen euroalueen toimipisteillä ei tätä nykyä ole teknisen avun tehtävän alaisuuteen kuuluvaa toimintaa, vaikka ne tarjoavat neuvontaa hankkeiden mahdollisille kumppaneille.

Euroalueiden toimipisteet voivat näin ollen hakea muunlaista Interreg III -tukea, esimerkiksi pienhanke-rahastoista, joista rahoitetaan rajatylittävää integraatiotoimintaa edistäviä pienimuotoisia hankkeita. Euroalueet ovat monilla raja-alueilla mukana tällaisessa toiminnassa, jolloin tuki voidaan myös myöntää korvauksena euroalueiden toimipisteiden kuluista.

Komissio tekee ehdotuksia yhteistyötä edistävien toimien tulevasta rakenteesta kolmannessa taloudellista ja sosiaalista koheesiota käsittelevässä kertomuksessa. Tässä vaiheessa on siten liian aikaista puntaroida tätä alaa koskevaa tulevaa politiikkaa.

(1) EYVL C 143, 23.5.2000.